Ǹdzóe biá. "Ǹkɔ́g yā ńdib kídí." Sáləmen. Dávid. 2Ǎ Zāmbá wáma, Zambá wáma, adzé ō dzōgē mā ? Mə fyáŋán məməle, akodé dámā á nə oyǎb. 3Ǎ Zāmbá wáma, ai amǒs malɔ́ŋ wā, təge ai eyalán; ai alú ásə, təge ai avoŋóbó. 4Dzam dá o nə m̀fúfúb, wadzóe á o tɔá á ḿfūfúb étɔbɔgɔ, wa olugú Ísraɛ̂l ! 5Bətadá bə́ ngáfidi wa; bə́ ngáfidi wa, waa ǒ kodege bɔ́. 6Bə́ ngálɔ́ŋ wā, ńdɔ̄ bə́ ngákodeban; bə́ ngáfidigi wa ńdɔ̄ bá ndzí kig sámā tɔ eyɔŋ. 7Hədá mə mə nə ǹsɔ́ŋ sə̌ kig mod, bod bâta ma, ayɔ̌ŋ bod á bɛn yǎ mā. 8Ébá bə́sə̄ báyēn mā bákpə̄gələ; bâkə bâwoe ma bə́ sigizi ǹló: